open-index/open-wikipedia-markdown huggingface dataset:
מיאדה אל-סייד

**מיאדה אל-סייד** (באנגלית: **Mayada Al-Sayad**; נולדה ב-26 באוקטובר 1992) היא אתלטית גרמנייה-פלסטינית אולימפית המתחרה בריצות למרחקים ארוכים.

אל-סייד נולדה בברלין, גרמניה, לאם גרמניה ולאב פלסטיני, ובבעלותה שתי אזרחויות. אביה עובד כטכנאי שיניים והיא עובדת כסייעת שלו. באפריל 2015, אל-סייד השתתפה בריצת מרתון המבורג  וסיימה במקום ה-13 עם תוצאת זמן של 2:41:44. באוגוסט 2015, הייתה לאישה הפלסטינית הראשונה שהשתתפה באליפות העולם באתלטיקה בריצת מרתון . תחרות זו סיימה במקום ה-50 עם תוצאת זמן של 2:53:39. בשנת 2016, הייתה חברה במשלחת הפלסטינית באולימפיאדת ריו דה ז'ניירו ונבחרה להניף את דגל פלסטין בטקס פתיחת האולימפיאדה. באולימפיאדה, הייתה האישה הפלסטינית הראשונה להתחרות בריצת מרתון  וסיימה עם תוצאת זמן של 2:42:28.

## קישורים חיצוניים

* 

* מיאדה אל-סייד - שיאים אישיים
* Gulf-Times, German-born Mayada competes for Palestine in Worlds marathon, August 28 2015
* VICE Sports AUNZ, BY WAY OF GERMANY, PALESTINE’S FIRST OLYMPIC MARATHONER, August 14, 2016

## הערות שוליים

קטגוריה:ספורטאיות פלסטיניות
קטגוריה:אתלטיות גרמניות
קטגוריה:אתלטיות באולימפיאדת ריו דה ז'ניירו (2016)
קטגוריה:רצות למרחקים ארוכים
קטגוריה:נושאי דגל פלסטין באולימפיאדה
קטגוריה:גרמניות שנולדו ב-1992
קטגוריה:גרמנים שנולדו ב-1992
יחיאל כהנא

**יחיאל (חיליק) כהנא** (18 באפריל 1929 – 29 באוגוסט 2021) היה ראש עיריית חדרה הרביעי. כיהן בתפקיד זה בשנים 1978–1989.

## ביוגרפיה
כהנא נולד בחדרה ולמד בגימנסיה חדרה. הוריו אברהם, שהיה מפקד ההגנה של נפת חדרה, וחנה היו ממייסדי העיר. אחיו, , נהרג בקרב על גבעת התחמושת במלחמת ששת הימים. היה חבר בהגנה ובמלחמת העצמאות השתתף בקרבות בג'נין ובהגנה על משמר העמק. לאחר שירותו הצבאי למד הנדסה אזרחית בטכניון שם קיבל תואר מהנדס. עבד בסולל בונה וניהל את סניפי החברה בחדרה ובחיפה. לאחר מכן שימש כמנכ"ל קיסריה פולימרים, והקים חברות נוספות במגזר הפרטי.

ב-1978 נבחר לראשות עיריית חדרה מטעם המערך, בבחירות שהיו לראשונה בחירות ישירות לראשות העיר. נבחר לכהן בשנית, ובבחירות בשנת 1989 הפסיד לנחמיה להב.

לאחר שסיים כהונתו חזר לכהן בתפקידים בשוק הפרטי.

נפטר ב-29 באוגוסט 2021, והובא למנוחות בבית העלמין הישן בחדרה.

## קישורים חיצוניים

## הערות שוליים

קטגוריה:ראשי עיריית חדרה
קטגוריה:לוחמי ההגנה
קטגוריה:אנשי היישוב ילידי הארץ
קטגוריה:ראשי רשויות מקומיות מטעם העבודה
קטגוריה:בוגרי תיכון חדרה
קטגוריה:ישראלים שנולדו ב-1929
קטגוריה:ישראלים שנפטרו ב-2021
קטגוריה:אישים הקבורים בבית הקברות הישן בחדרה
אווה קופאץ'

[ממוזער|250x250 פיקסלים|קופאץ' עם [ז'אן-קלוד יונקר, 2015]]
**אווה בוז'נה קופץ**' (בפולנית: **Ewa Bożena Kopacz**; נולדה ב-3 בדצמבר 1956) היא פוליטיקאית ורופאה פולנייה, שכיהנה כראש ממשלת פולין וכיושבת ראש הסיים. מאז 2019 היא מכהנת כסגנית נשיא הפרלמנט האירופי.

היא חברת מפלגת המצע האזרחי מאז 2001 ומנהיגת המפלגה בין השנים 2016-2014. כיהנה כשרת הבריאות בין השנים 2011-2007.

## ביוגרפיה
אווה קופאץ' (נולדה בשם **אווה ליס**) נולדה בעיר סקרישב ב-3 בדצמבר 1956. היא בתם של מייצ'יסלב וקריסטינה ליס. אביה היה מכונאי ואמה עבדה כחייטת. היא גדלה והתחנכה בעיר ראדום, שם היא סיימה את לימודיה בבית הספר תיכון. בשנת 1981 היא סיימה את לימודיה הגבוהים ברפואה באוניברסיטה הרפואית של לובלין. היא התמחתה ברפואת משפחה בדגש על רפואת ילדים. עד שנת 2001 עמדה בראש מתקן הבריאות המקומי בשידלובייץ.

בשנת 1980, הצטרפה קופאץ' למפלגת האזרחים המאוחדת. היא נכנסה לפוליטיקה של פולין כפעילה לאחר שבעלה המנוח, מארק קפאץ', תובע במקצועו שניסה להיבחר לסיים ללא הצלחה. בבחירות מקומיות שנערכו בשנת 1998 במזוביה, היא הייתה לחברת המועצה האזורית.

ממוזער|250px|קופאץ' במרץ 2015
בשנת 2001, קופאץ' עזבה את תפקידה כחברת המועצה האזורית במזוביה והצטרפה למפלגת המצע האזרחי. לאחר מכן היא נבחרה לסיים בשנת 2005, שם היא כיהנה כראש ועדת הבריאות.

### שרת הבריאות
קופאץ' כיהנה כשרת הבריאות של פולין בקבינט של ראש ממשלת פולין דונלד טוסק בין השנים 2011-2007.

בשנת 2009 קופאץ' צברה שם בינלאומי לאחר שתבעה במספר חברות תרופות להציג את יתרונות החיסונים נגד שפעת החזירים ודרשה מהן לקחת אחריות מלאה על תופעות הלוואי. לאחר מכן, בנובמבר אותה שנה הודיעה קופאץ' שהיא לא תרכוש את החיסון לשפעת החזירים לעם הפולני, משום שלא נערכו לו בדיקות בטיחות מתאימות.

### ראש ממשלת פולין
בשנת 2014 נבחר דונלד טוסק לנשיאות המועצה האירופית, וקופאץ' נבחרה על ידי הפרלמנט להחליפו בתפקיד. קופאץ' היא האשה השנייה המכהנת בתפקיד זה, אחרי חנה סוחוצ'קה. היא הרכיבה בהצלחה את הקבינט של פולין והושבעה לתפקיד ב-22 בספטמבר 2014.

באוקטובר 2014 ביקר בפולין נשיא מדינת ישראל ראובן ריבלין. במהלך הביקור הוא נועד עם קופאץ', שאמרה כי "הידידות בין ישראל ופולין תמשיך ותעמיק על בסיס שותפות האינטרסים והעניין הכלכלי-ביטחוני המתפתח בין המדינות".

בספטמבר 2015, בעקבות משבר ההגירה באירופה, אמרה קופאץ' כי פולין תקלוט מספר מצומם של פליטים, על אף הבטחותיה של פולין לקליטת 2,000 פליטים. עוד אמרה קופאץ' בנוגע לפליטים: "ברגע שאקבל סימן כלשהו לאיום על ביטחון הגבולות, פולין תתחיל להגביר את האבטחה. אנו נקבל רק את כמות הפליטים שאנו יכולים, לא יותר ולא פחות".

בבחירות הכלליות שנערכו בפולין ב-2015 זכתה המפלגה הלאומנית חוק וצדק ברוב בסיים ובנשיאות פולין. ביאטה שידלו החליפה אותה בתפקיד.

### סגנית נשיא הפרלמנט האירופי
בשנת 2019 התמודדה בבחירות לפרלמנט האירופי. מאז שנכנסה כחברת הפרלמנט האירופי היא משמשת כאחד מסגנינשיא הפרלמנט האירופי. בתפקיד זה היא מהווה חלק מהנהגת הפרלמנט בראשות הנשיא דוד ססולי. היא פעילה במסגרת קבוצת מפלגת העם האירופית המרכזית-ימנית (EPP), והיא חלק מצוות ההנהגה של היו"ר מנפרד וובר. בשנת 2020 הצטרפה גם לוועדה המיוחדת של הפרלמנט האירופי למאבק בסרטן.

## חיים אישיים
הייתה נשואה למארק קופאץ' עד 2008 ויש לו בת מנישואיה אלו.

## קישורים חיצוניים

* 

* 
* 

## הערות שוליים

2017 02
קטגוריה:ראשי ממשלת פולין
קטגוריה:פוליטיקאיות פולניות
קטגוריה:נשים בראשות ממשלה
קטגוריה:רופאים פולנים
קטגוריה:רופאות
קטגוריה:ילידות 1956
קטגוריה:פולנים שנולדו ב-1956
למבורגיני אגואיסטה

**למבורגיני אגואיסטה** (באיטלקית: **Lamborghini Egoista**) היא מכונית קונספט, שתוכננה ויוצרה על ידי חברת למבורגיני לרגל יובל שנים לחברה. היא מבוססת על הלמבורגיני גאיארדו. היא הוצגה ב-12 במאי 2013.

## סקירה כללית
ללמבורגיני אגואיסטה יש תא נהג ייחודי - תא הנהג הוא גם תא הנוסעים שכן רק אדם אחד יכול להיכנס למכונית. תא הנהג מזכיר תא טייס של מטוס קרב, יש לו חופה מיוחדת שניתן להסיר ולהרכיב מחדש וכן יש צורך להוציא ולהרכיב את ההגה כל פעם מחדש כאשר רוצים לנהוג במכונית.

למכונית עיצוב חיצוני מרשים ויוצא דופן. גוף המכונית והגלגלים עשויים מחומרים נוגדי קרינה. חופת תא הנהג היא בעלת צבע אדום עז וכן ישנים פסים וסימונים אדומים נוספים באחורי ובקדמת המכונית, כולם נועדו לשוות לה מראה של מטוס קרב מודרני.

היא כוללת מנוע בנזין V12 צילינדרים בנפח 5.2 ליטר אטמוספירי המספק .

## פירוש השם
באיטלקית פירוש המילה "אגואיסטה" הוא אנוכי. לפי דבריו של מעצב המכונית, וולטר דה סילבה, האגואיסטה מייצגת "הדוניזם שנלקח לקיצוניות".

כיום המכונית מוצגת במוזיאון למבורגיני באיטליה.

## ראו גם
* רכבי למבורגיני
* למבורגיני טרזו מילניום

## קישורים חיצוניים

## הערות שוליים

א
קטגוריה:מכוניות קונספט
קטגוריה:דגמי מכוניות שהושקו ב-2013
קטגוריה:מכוניות ספורט
דימונה טוויסט

"**דימונה טוויסט**" הוא סרט תעודה ישראלי בבימויה של מיכל אביעד, זוכה פרס ון-ליר לסרט הדוקומנטרי הישראלי הטוב ביותר לשנת 2016 בפסטיבל הקולנוע ירושלים. הסרט הופק עבור Yes דוקו ושודר בו לראשונה ב-2016.

## תקציר
שבע נשים הגיעו מהאונייה בשנות החמישים והשישים היישר אל דימונה, עיירת פיתוח שזה אך הוקמה. הן מספרות על חיים שמעולם לא סופרו מנקודת מבטן. מה קרה ב־15 שנותיהן הראשונות בארץ? הילדות והנשים שהגיעו עם משפחותיהן מצפון אפריקה ומפולין ומצאו עצמן מקימות עיר במדבר, מספרות על כאבי העקירה מהמולדת שהשאירו מאחור, על דלות המולדת החדשה, על קשיי ההסתגלות ועל נסיונותיהן העיקשים והיצירתיים ליצור חיים עשירים ומלאי משמעות. הסרט משלב בין שיחות עם הגיבורות וחומרים שלוקטו בארכיונים פרטיים וציבוריים.

## קישורים חיצוניים
* 

* 
* 
* יוסי דהאן, דימונה טוויסט: עמוד האש הפמיניסטי, אתר העוקץ, 2 בספטמבר 2016
* 
* 

קטגוריה:סרטים תיעודיים ישראליים
קטגוריה:סרטי 2016
קטגוריה:דימונה: תרבות
קטגוריה:סרטים ישראליים משנת 2016
קטגוריה:סרטי מיכל אביעד
קטגוריה:זוכי פסטיבל הקולנוע ירושלים
קטגוריה:סרטים ישראליים
סכר אורוויל

**סכר אוֹרוֹוִיל**  (באנגלית: **Oroville Dam**) הוא סכר סוללה  על נהר פד'ר  הנמצא מזרחית לעיר אורוויל שבקליפורניה, ארצות הברית. גובהו 230 מטר, והוא הסכר הגבוה ביותר בארצות הברית.

הסכר משמש בעיקר לאיסוף מים, לייצור חשמל בשיטות הידרו-אלקטריות ולשליטה על שיטפונות.

הסכר יוצר את אגם אורוויל, האגם המלאכותי השני בגודלו בקליפורניה. עם קיבולת של כ-4.4 קילומטרים מעוקבים של מים.

ב- 1 אוגוסט 1975 התרחשה רעידת אדמה במגניטודה 5.9 ובעומק של כ-5 קילומטר בלבד מתחת לסכר ולאגם שנוצר בעקבות הקמתו. רעידת האדמה הזו נחשבת כרעידת אדמה מושרית שהתרחשה בעקבות עומס המים על קרום כדור הארץ שמתחת למסת המים, עומס שלא היה קיים לפני הקמת הסכר והיווצרות האגם. מדובר במסת מים של 4.3 מיליארד מטרים מעוקבים של מים. זו הייתה רעידת האדמה בגודל משמעותי היחידה בארצות הברית, שנחזתה מראש ברמה של כמה שעות, בעקבות פעילות סייסמית חריגה של רעידות אדמה קטנות, שהתבררו בדיעבד כרעידות אדמה מקדימות (Foreshocks).

בחודש פברואר 2017 בעקבות גשמי זעף ועליית מפלס האגם נפער חור במברץ המערבי המנקז את עודפי המים מהאגם שמאחורי הסכר, וקרוב ל-200 אלף איש פונו מבתיהם, מחשש לקריסת הסכר.

## ראו גם

* רעידות אדמה מושרות
* חיזוי רעידות אדמה

## קישורים חיצוניים

* 
* 
* 

## הערות שוליים

קטגוריה:קליפורניה: סכרים
זהבן

ממוזער|Oriolus chinensis
**זהבן** (שם מדעי: *Oriolus*) הוא סוג של ציפורי שיר ממשפחת הזהבניים. שמו המדעי נגזר מהלטינית הקלאסית שבה "aureolus" פירושו זהוב. לסוג זה שייך המין זהבן מחלל המצוי בישראל.

בסוג זהבן 29 מינים.

מבנה גופו צר ומקורו רחב וקצר. מוטת כנפיו גדולה ומחודדת. צבע הזכרים הוא צהוב, כתום או אדמדם עם חלקים שחורים. צבע הנקבות פחות זוהר והוא נוטה לאפור וירוק זית. הצעירים דומים בצבעם לנקבות.

## מינים
* *Oriolus flavocinctus*
* *Oriolus melanotis*
* *Oriolus szalayi*
* *Oriolus sagittattus*
* *Oriolus phaeochromus*
* *Oriolus forsteni*
* *Oriolus bouroensis*
* *Oriolus decipiens*
* *Oriolus brachyrhynchus*
* *Oriolus crassirostris*
* *Oriolus chlorocephalus*
* זהבן שחור-כנף (*Oriolus nigripennis*)
* *Oriolus percivali*
* *Oriolus larvatus*
* *Oriolus monacha*
* *Oriolus chinensis*
* *Oriolus tenuirostris*
* זהבן מחלל (*Oriolus oriolus*)
* *Oriolus kundoo*
* *Oriolus auratus*
* *Oriolus cruentus*
* *Oriolus hosii*
* *Oriolus traillii*
* *Oriolus mellianus*
* *Oriolus xanthonotus*
* *Oriolus steerii*
* *Oriolus albiloris*
* *Oriolus isabellae*
* זהבן קסנתורנוס (*Oriolus xanthornus*)

## קישורים חיצוניים

## הערות שוליים

קטגוריה:בעלי חיים שתוארו ב-1766
קטגוריה:טקסונים שתוארו בידי קארולוס לינאוס
קטגוריה:זהבניים
ב.מ.וו 1500

**ב.מ.וו. 1500** (בגרמנית: **BMW 1500**) היא מכונית משפחתית סדאן קומפקטית תוצרת יצרנית הרכב הגרמנית BMW אשר יוצרה בין אוקטובר 1962 לדצמבר 1964. יוצרו 23,554 יחידות. 

"ב.מ.וו 1500" הייתה המכונית הראשונה מ"הסדרה החדשה" (BMW New Class)  של חברת ב.מ.וו. הסדרה כללה את דגמי ב.מ.וו 1600, ב.מ.וו 1800 ו- ב.מ.וו 2000.

## ב.מ.וו 1500

בשנת 1960  Harald Quandt צבר שליטה בחברת ב.מ.וו.. פרויקט  "Neue Klasse" ("סדרה חדשה") יצא לדרך.  Fritz Fiedler מונה למהנדס הראשי,   Eberhard Wolff  היה אחראי על עיצוב הרכב,   Hofmeister  Wilhelm היה אחראי על הנדסת הגוף,  ו- Alex von Falkenhausen  על בניית ועיצוב המנוע.

הצוות היה אמור לייצר מכונית עם מנוע חדש, מה שחברת ב.מ.וו לא עשתה מאז שנת 1933 כשפיתחה את ב.מ.וו 303. הרכב המשפחתי היחיד שיוצר היה ב.מ.וו 700 ובשוק הורגש ביקוש לדגם גדול ומהודר יותר. התשובה הייתה "ב.מ.וו 1500".

ב.מ.וו 1500 הוצגה בתערוכת הרכב בפרנקפורט בספטמבר 1961. הוצג דגם חדיש, עיצוב חדשני ששימש כבסיס למודלים 1600 ו- 1800. הדגם הוצג לצד מודל הקופה המהודר BMW 3200 CS.

בשנים שקדמו להצגת הב.מ.וו 1500, החברה הציגה הפסדים תפעוליים רבים. בשנת 1962 חברת ב.מ.וו איזנה את ההוצאות עם מחזור של 294 מיליון מארק. בשנת 1963 גדלו המכירות ב-47% ל-433 מיליון מארק.

### מספר מאפיינים של דגם ב.מ.וו 1500

* מכונית מרווחת ל-5 נוסעים
* מתלה קדמי - מקפרסון
* מתלה אחורי עצמאי חצי נגרר
* נפח תא מטען - 600 ליטר
* 0-100 קמ"ש - 15 שניות

## תמונות


BMW1500FrontSeit.JPG|ב.מ.וו 1500
BMW 1500 sedan at Volkswagen Autostadt in Wolfsburg.JPG|ב.מ.וו 1500
BMW 1500 in BMW-Museum in Munich, Bayern.JPG|ב.מ.וו 1500


## ראו גם

* BMW
* ב.מ.וו 1600
* ב.מ.וו 1800
* ב.מ.וו 2000

## קישורים חיצוניים

* ב.מ.וו 1500  (4:25 דקות), יו-טיוב
* ב.מ.וו 1500 נט-קאר-שואו
קטגוריה:מכוניות משפחתיות
קטגוריה:דגמי מכוניות שהושקו ב-1961
1500
קטגוריה:כלי רכב גרמניים
עופר דקל

**עוֹפֶר דֶּקֶל** (נולד ב-1951) הוא איש ביטחון ישראלי. כיהן כסגן ראש השב"כ וכממונה על החזרת שבויים ונעדרים.

## ביוגרפיה
דקל נולד בישראל, וגדל בירושלים. בעל תואר ראשון במשפטים, בכימיה ובפיזיקה.

בין השנים 1995 ו-1996 היה ראש חטיבת ההדרכה של שירות הביטחון הכללי. לאחר מכן, ועד שנת 2000, שימש שם כראש היחידה המבצעית.

בשנים 2000 עד 2003 היה ראש מרחב ירושלים, יהודה ושומרון, בשלב סיכול הטרור, במסגרת האינתיפאדה השנייה. במסגרת תפקידו עמד בקשר הדוק עם ראש עירית ירושלים - אהוד אולמרט.

בין השנים 2003 עד 2005 שימש כסגן ראש השרות.

בינואר 2006 פרש מן השרות ובין אוגוסט 2006 ועד אפריל 2009, שימש כאחראי על החזרת שבויים ונעדרים, ובין היתר ערך משא ומתן לשחרור גלעד שליט. במהלך התקופה בה שימש בתפקידו, סיים דקל בהצלחה את המשא ומתן עם החזבאללה והחזיר לישראל את גופותיהם של שני חיילי צה"ל אודי גולדווסר ואלדד רגב.

עמוס גלעד קדם לדקל בתפקיד זה והחליפו אותו חגי הדס ודוד מידן, עד להשגת עסקת שליט.

דקל הוא הבעלים והמנכ"ל של חברת ארגנטום בע"מ, חברה לייעוץ ביטחוני. היה שותף של אהוד אולמרט, דן חלוץ ומאיר דגן בחברת EOC artners וכן היה שותף עם חלוץ, יובל רבין ואחרים בחברת אונידה שייצגה חברות ביטחוניות ישראליות בניגריה (החברות נסגרו).

בין 2022-2009 עבד דקל בחו"ל, בעסקים בתחומים שונים.

החל משנת 2023 משמש דקל, בהתנדבות, כיו"ר עמותת גמלאי השב"כ.

## קישורים חיצוניים
* 
* 
* 

## הערות שוליים

קטגוריה:סגני ראש השב"כ
קטגוריה:מנכ"לים יוצאי השב"כ
קטגוריה:ישראלים שנולדו ב-1951
לאונרד ויטינג

**לאונרד ויטינג** (באנגלית: **Leonard Whiting**; נולד ב-30 ביוני 1950) הוא שחקן אנגלי הידוע בעיקר מהופעתו בתפקיד רומיאו בסרטו של פרנקו זפירלי משנת 1968 "רומיאו ויוליה" לצדה של אוליביה האסי בתפקיד יוליה. התפקיד זיכה אותו בפרס גלובוס הזהב לכוכב החדש של השנה.

## ביוגרפיה
ויטינג נולד בווד גרין שבלונדון. הוא בנם היחיד של ארתור לאונרד ויטינג ושל פגי ג'ויס סאליבן. הוא ממוצא אנגלי, אירי וצועני. ויטינג למד בבית הספר סיינט ריצ'רד מצ'יצ'סטר בקמדן טאון. שבועיים אחרי שסיים את הלימודים החל לעבוד על הסרט "רומיאו ויוליה".

### קריירה
ויטינג צד את עינו של סוכן שחקנים כשהופיע בחתונה יהודית בהיות בן 12. הוא שר את השיר "Summertime" בלבד, יחד עם הלהקה "Teal Lewis and the Fourtunes" שהופיעה באותו ערב. אחרי שהסוכן שמע אותו שר, הוא הציע לוויטינג לנסות להתקבל למחזמר "אוליבר!" מאת ליונל בארט, שעבורו חיפשו מבצעים חדשים לתפקידי הילדים. ויטינג גילם את התפקיד של ארטפול דודג'ר בהפקה שהועלתה בלונדון במשך 18 חודשים. עוד שיחק במשך 13 חודשים בהפקה של המחזה "Love for Love" בתיאטרון הלאומי של לורנס אוליבייה לצדו של אוליבייה, ובסיור הופעות במוסקבה ובברלין.

הבמאי פרנקו זפירלי תיאר את הבחירה שלו לתפקיד רומיאו, מבין 300 צעירים שנבחנו לתפקיד במהלך שלושה חודשים. לדבריו "יש לו פנים נהדרות, מלנכוליה עדינה, נעימה, הדמות של צעיר אידיאליסטי כפי שרומיאו צריך להיות".

ויטינג מוכר גם מהופעתו בתפקיד ארטפול דודג'ר בגרסה הבימתית של המחזמר "אוליבר!" בהפקה בלונדון, בה החליף את דייווי ג'ונס, אחרי שרוב השחקנים וג'ונס עצמו הועברו להפקה שהועלתה בברודוויי בניו יורק.

באמצע שנות השבעים של המאה העשרים משך קולו את תשומת לבו של אלן פרסונס, שהקליט באותה את האלבום הראשון "Tales of Mystery and Imagination" מתוך The Alan Parsons Project. ויטינג ביצע את השיר "The Raven".

קריירת המשחק בקולנוע של ויטינג הסתיימה באמצע שנות השבעים של המאה העשרים. מאז התרכז בקריירה בתיאטרון הן במשחק והן בכתיבה.

ב-2014 חזר להופיע יחד עם אוליביה האסי בסרט "Social Suicide", כ-46 שנה אחרי שכיכבו יחד ב"רומיאו ויוליה".

### חיים אישיים
ויטינג חי בלונדון. בין השנים 1971 עד 1977 היה נשוי לקאתי דיימן. משנת 1995 הוא נשוי ללין פרסר.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1950
ב.מ.וו 1600

**ב.מ.וו 1600 (BMW 1600)** היא מכונית משפחתית - סדאן, קומפקטית תוצרת יצרנית הרכב הגרמנית **[[BMW]]** אשר יוצרה בין השנים 1964 לדצמבר 1971. בין השנים  1964-1966 יוצרו 9,728 יחידות. 

"ב.מ.וו 1600" הייתה המכונית שהחליפה את דגם ב.מ.וו 1500 מ"הסדרה החדשה" (BMW New Class)  של חברת ב.מ.וו. 

הסדרה כללה את דגמי ב.מ.וו 1500 שיוצרה בין השנים 1962-1964, ב.מ.וו 1600,  ב.מ.וו 1800 ו- ב.מ.וו 2000.

## היסטורית פיתוח ב.מ.וו 1600

בשנת 1960  Harald Quandt צבר שליטה בחברת ב.מ.וו.  פרויקט  "Neue Klasse" ("סדרה חדשה") יצא לדרך.  Fritz Fiedler מונע למהנדס הראשי,   Eberhard Wolff  היה אחראי על עיצוב הרכב,   Hofmeister  Wilhelm היה אחראי על הנדסת הגוף,  ו- Alex von Falkenhausen  על בניית ועיצוב המנוע.

הצוות היה אמור לייצר מכונית עם מנוע חדש, מה שחברת ב.מ.וו לא עשתה מאז שנת 1933 כשפיתחה את ב.מ.וו 303. הרכב המשפחתי היחיד שיוצר היה ב.מ.וו 700 ובשוק הורגש ביקוש לדגם גדול ומהודר יותר. התשובה הייתה "ב.מ.וו 1500". בדצמבר 1964 נפסק ייצור דגם ה- ב.מ.וו 1500 והמחליפה הייתה "ב.מ.וו 1600", שיוצרה עד שנת 1971.

בשנת 1966 השיקה חברת ב.מ.וו את הדגם המשפחתי, בתצורת 2 הדלתות, מסדרת  ב.מ.וו 1600 : **ב.מ.וו 1602** (BMW 1602) שיוצרה עד שנת 1975. נמכרו 266,967 יחידות.

בשנת 1967 זכתה ב.מ.וו 1600 במקום השני בתחרות מכונית השנה באירופה. במקום הראשון זכתה פיאט 124.

## תמונות


קובץ:BMW 1600 (5457428606).jpg| ב.מ.וו 1600


## ראו גם

* BMW
* ב.מ.וו 1500
* ב.מ.וו 1800
* ב.מ.וו 2000
* ב.מ.וו 3200 CS

## קישורים חיצוניים

קטגוריה:מכוניות משפחתיות
קטגוריה:דגמי מכוניות שהושקו ב-1964
1600
קטגוריה:כלי רכב גרמניים
כביש מוסקבה–סנקט פטרסבורג

[ממוזער|חניכת המקטע הראשון של הכביש בדצמבר [2014]]
**הכביש ממוסקבה לסנקט פטרבורג**, או הכביש הפדרלי **M11** (הידוע גם בשם "נייבה") הוא כביש מהיר ברוסיה המחבר בין שתי הערים הגדולות במדינה, מוסקבה וסנקט פטרבורג והוא נסלל במקביל לכביש הפדרלי M10.

הכביש מנוהל על ידי חברת "כביש ערי הבירה" (Магистраль Двух Столиц, mos-spb.com), שהוקמה בשנת 2013 כדי לסלול ולתפעל כביש זה. זהו כביש פדרלי המהווה כביש אגרה אשר נבנה במקביל לכביש הפדרלי М10 הקיים וכביש E105, כאשר כביש М10 טעון שיפוץ במקטעים שלמים שלו שהושלמו ב־26 בינואר 2021. אורכו הכולל של הכביש הוא 684 ק"מ והוא אחד מהכבישים הגדולים הראשונים ברוסיה שהיה לכביש אגרה. נקודת המוצא של הכביש מגבולות העיר מוסקבה, דרך כביש חדש הנמצא בסלילה במחוז מוסקבה, מחוז טבר, מחוז נובגורוד ומחוז לנינגרד עד לגבולות העיר סנקט פטרבורג.

הכביש כולל משני נתיבים ועד חמישה נתיבים והמהירות מוגבלת ל-150 קמ"ש. חלקים רבים של הכביש מחוברים בגשרים. על פי תוכנית הסלילה הראשונית של סוכנות הכבישים הפדרלית, סלילת הכביש אמורה הייתה להסתיים עד שנת 2018. 217 הקילומטרים הראשונים של הכביש נסללו בשנת 2014 עם חניכת המקטע הראשון. עם השלמת הבנייה, סנקט פטרבורג הייתה לעיר השנייה ברוסיה (אחרי אופה) שמחוברת בכביש פדרלי אחיד בעל שני נתיבים עד למוסקבה.

עלות הבנייה מוערכת ב־152.8 מיליארד רובלים. שני מקטעים באורך 606 ק"מ מהכביש הפכו לכבישי אגרה. עד נובמבר 2019 הושלמו מקטעים בין מוסקבה לעיירה יאמוגה ומהעיירה יאמוגה לעיר טבר, צפונית לקלין בין הקילומטר ה-97 לקילומטר ה-149. המקטע בין הכפר מיאסני בורה לעיר סנקט פטרבורג מהקילומטר ה-543 עד לקילומטר ה-684 הושלמו בנובמבר 2019. ב-16 ביולי 2024 נפתח הקטע האחרון של הכביש המהיר M-11 מוסקבה–סנקט פטרבורג במעמד נשיא רוסיה ולדימיר פוטין.

## מאפיינים
* **אורך כולל:** 684 קילומטרים
* **מספר נתיבים:** 4, 6, 8, 10
* **רוחב הנתיבים:** 3.75 מטרים
* **רוחב הקו המפריד:** 5 מטרים
* **רוחב השוליים:** 3.5 מטרים
* **מהירות מותרת:** 150 קמ"ש

תנאי אקלים: תוואי הכביש המתוכנן עובר בארבעה מחוזות ברוסיה, שבהם האקלים משתנה בין יבשתי ממוזג (מוסקבה, טבר) ועד לכדי מעבר יבשתי ימי (בנובגורוד ובלנינגרד), מה שמשפיע על דרישות עיצוב הכביש.
## ראו גם
* קו הרכבת מוסקבה–סנקט פטרבורג

## קישורים חיצוניים

*
* הכביש באתר חברת נתיבי רוסיה, תאגיד סלילת הכבישים הרוסי

* 

## הערות שוליים

קטגוריה:רוסיה: כבישים
קטגוריה:מחוז לנינגרד: תחבורה
קטגוריה:מחוז מוסקבה: תחבורה
ב.מ.וו 1800

**ב-מ-וו 1800** (בגרמנית: **BMW 1800**) היא מכונית סלון, תוצרת יצרנית הרכב הגרמנית **[[BMW]]** אשר יוצרה בין השנים 1964–1971. 
יוצרו 134,814 יחידות, מהדגם הבסיסי, 21,116 יחידות מדגם BMW 1800 Ti ו-200 יחידות מדגם BMW 1800 TI/SA

## היסטורית פיתוח בה-אם-וה 1800
בשנת 1960 הראלד קוונדט  צבר שליטה בחברת בה-אם-וה. פרויקט "Neue Klasse" ("סדרה חדשה") יצא לדרך. Fritz Fiedler מונה למהנדס הראשי, Eberhard Wolff היה אחראי על עיצוב הרכב, Hofmeister Wilhelm היה אחראי על הנדסת הגוף, ו- Alex von Falkenhausen על בניית ועיצוב המנוע.

הצוות היה אמור לייצר מכונית עם מנוע חדש, מה שחברת בה-אם-וה לא עשתה מאז שנת 1933 כשפיתחה את בה-אם-וה 303. הרכב המשפחתי היחיד שיוצר היה בה-אם-וה 700 ובשוק הורגש ביקוש לדגם גדול ומהודר יותר. התשובה הייתה "בה-אם-וה 1500". בדצמבר 1964 נפסק ייצור דגם ה- בה-אם-וה 1500 והמחליפה הייתה "בה-אם-וה 1600", שיוצרה עד שנת 1971. בסוף 1963 הוצג דגם ה- "בה-אם-וה 1800".

בשנת 1971 הושק דגם ה- "בה-אם-וה 1802" (BMW 1800 Touring) בגרסת 2 דלתות. מחירה בהשקה היה 10,434 מארק גרמני. יוצרו 88,351 יחידות, עד שנת 1976.

## גרסאות בה-אם-וה 1800

* BMW 1800 - מנוע 1,773 סמ"ק המפתח 90 כ"ס, קרבורטור סולקס, יחיד
* BMW 1800 Ti - מנוע 1,773 סמ"ק המפתח 110 כ"ס, קרבורטור סולקס יחיד, משקל : 1,040 ק"ג
* BMW 1800 TI/SA - מנוע 1,773 סמ"ק המפתח 130 כ"ס, קרבורטור וובר - כפול, משקל : 1,050 ק"ג

### נתונים טכניים BMW 1800
* 4 דלתות, 5 נוסעים
* מיתלים: מקפרסון
* בלמים: דיסקים ותופים
* תאוצה 0-100 קמ"ש - 13 שניות
* יחס דחיסה: 1:9.5 (בדגם הבסיסי)

## תמונות

BMW 1800 Ti (8459561224).jpg|ב.מ.וו 1800 Ti 
BMW 1800 Ti (8459561172).jpg|מנוע ב.מ.וו 1800 Ti 
BMW 1800.JPG| ב.מ.וו 1800
1971 BMW 1800 (8880166841).jpg| ב.מ.וו 1800, שנת 1971
1966 BMW1800.jpg| ב.מ.וו 1800, שנת 1966
BMW 1800 Armaturen.jpg| ב.מ.וו 1800 - מבט לתא הנהג
1971 BMW 1800 (8891789778).jpg| ב.מ.וו 1800, שנת 1971
BMW 1800 TI SA.jpg| ב.מ.וו 1800 דגם TI -SA


## ראו גם
* BMW
* בה-אם-וה 1500
* בה-אם-וה 1600
* בה-אם-וה 2000
ממוזער|350px|בה-אם-וה 1800
ממוזער|350px|בה-אם-וה 1800, גרסת TI-SA, שנת 1965 

## קישורים חיצוניים

* בה-אם-וה 1800 (1:53 דקות), יו-טיוב
* בה-אם-וה 1800 (7:10 דקות), יו-טיוב

קטגוריה:מכוניות סלון
קטגוריה:דגמי מכוניות שהושקו ב-1963
1800
קטגוריה:כלי רכב גרמניים
רועי אדרי

**רועי אדרי** (או **רוי אדרי**) (נולד ב-14 בדצמבר 1978) הוא זמר-יוצר ומפיק דתי ישראלי.  

## ביוגרפיה
אדרי נולד בבאר שבע. החל לנגן בגיטרה ופסנתר בגיל צעיר. בתחילת התבגרותו עברה משפחתו להתגורר בלוס אנג'לס, ארצות הברית. שם החל להתחבר למוזיקת היפ הופ וראפ. בעקבות רעידות אדמה מקומיות חזר עם משפחתו לישראל.

רועי נשוי לשירלי, לזוג ארבעה ילדים. מתגוררים בחולון.

### קריירה
בשנת 1992, בהיותו בן 14 הצטרף ללהקת היפ הופ בשם "סייד אפקט", בתור סולן. לבסוף הלהקה חתמה חוזה עם חברת איילנד דאף ג'אם מיוזיק גרופ. לאחר כמה שנים הלהקה עברה לניו יורק. עקב מות אחד מחבריה, התפרקה הלהקה.

בהמשך עבר ללונדון שם הופיע עם הרכבים שונים ברחבי המדינה ובאירופה. במשך שהותו בלונדון כתב שירים עבור הזמרת מיקה פריס .

בשנת 2002 חזר רועי לישראל, והחל בשיתוף פעולה עם סאבלימינל בסינגל "ילד רחוב". באותה שנה הנחה את התוכנית "דיבור צפוף" בערוץ 24, וב־MTV ישראל.

בשנת 2006 הפיק וכתב מוזיקה מקורית לסדרה "ילדות רעות".

בשנת 2007 הוציא אלבום העונה לשם "עד הסוף", עם אביתר בנאי, קובי אוז ושאנן סטריט.

בשנת 2008 החל בתהליך חזרה בתשובה.

בשנת 2012 השתתף בתוכנית "The Voice ישראל".

בשנת 2014 ביצע, הפיק וכתב מוזיקה מקורית לסדרה "ילדי גן החיות".

בשנת 2016 הפיק וכתב מוזיקה מקורית לסרטה של רמה בורשטיין "לעבור את הקיר".

בשנת 2021 לקח חלק בכתיבה ולחן לשיר She's Bingo שביצעו לואיס פונסי וניקול שרזינגר. 

השתתף במספר תוכניות טלוויזיה של ערוץ הידברות, בניהם: לצאת מאזור הנוחות, אומן באמונה ובכיוון אחר.

הלחין ושר לפרסומות עבור חברות שונות, כגון: פיוז טי, בזק ותנובה.

רועי כותב את שיריו בעברית ובאנגלית.

## דיסקוגרפיה

### אלבומים
* 2002 – Hear Me Out
* 2007 - עד הסוף
* 2012 - שורשים (Roots)

### שיתופי פעולה

## קישורים חיצוניים

* 

* רועי אדרי במסד הנתונים הקולנועיים IMDb
* 
* 
* 

קטגוריה:מוזיקאים ישראלים
קטגוריה:מתמודדי The Voice ישראל
קטגוריה:אמנים ישראלים שחזרו בתשובה
קטגוריה:ראפרים ישראלים
קטגוריה:בוגרי תיכון בליך
קטגוריה:ישראלים שנולדו ב-1978
מסור עגול

250px|ממוזער|שמאל|מסור עגול שולחני
**מסור עגול** הוא מסור הפועל עם להב עגול שחותך על ידי סיבובו במהירות.

## היסטוריה
המצאת המסור הסובב מיוחסת לטביתא באביט. לבאביט מיוחסת התובנה שלהב עגול יהא יעיל יותר מלהב ישר, והמצאת המסור הסובב הראשון, אשר שימש במנסרה החל משנת 1813. המסור היה מחובר למנוע שהופעל בכוח מים, כדי להקל על ניסור עצים. ככל הנראה, צפתה באביט בגברים מנסרים עץ, ועלה בדעתה שמחצית התנועה שלהם מבוזבזת. המסור הסובב הראשון שייצרה מצוי באולבני במדינת ניו יורק. בהיותה שייקרית, לא ניסתה לרשום פטנט על אף אחת מהמצאותיה. שלוש שנים לאחר המצאת המסור הסובב, רשמו שני צרפתים פטנט על ההמצאה, עליה למדו מקריאת עיתונות שייקרית.

ההיסטוריון מ' סטיבן מילר גורס שבאביט לא הייתה הממציאה הראשונה של המסור הסובב, לפי מועד הצטרפותה לשייקרים. לדבריו, המסור הסובב הומצא בכפר השייקרים מאונט לבנון, בידי איימוס בישופ או בנג'מין ברוס, בשנת 1793, או לחלופין שלא היה המצאה שייקרית כלל.

## כיום
המסור העגול נכנס לשימוש במהלך המאה ה-19, ובמהלך המאה ה-20 השתכלל מאוד, וכיום ישנם סוגים רבים של מסורים עגולים: מסור עגול לחיתוך עץ בצורות שונות כמו מסור עגול ידני, מסור עגול שולחני, מסור זווית (המכונה תכופות "גרונג/פנדל"); דיסק חיתוך, מסור שורף ומסור קר לחיתוך מתכת; מסורים לחיתוך אבן, בטון, קרמיקה ושיש; מסורים לחיתוך פלסטיק ועוד.

בארץ נפוצים הכינויים: סקיל סאו - מסור עגול חשמלי ידני (המסור יוצר לראשונה על ידי חברת סקיל, ומכאן שמו), קרייזיק - מסור עגול חשמלי שולחני, לרוב עם עגלה שדוחפת את החומר אל הלהב (קרייזיג - מסור עגול בגרמנית), גרונג/פנדל - מסור זווית (Miter Saw), מסור שורף - מסור שולחני לחיתוך מתכת עם דיסק הדומה לזה של דיסק חיתוך רק גדול. מסור וידיה - מסור קר לחיתוך מתכת. כמו כן, נפוץ בישראל להשתמש במונח "מסור עגול" לתיאור מסור עגול ידני בלבד, אף על פי שקיים מגוון סוגים של מסורים עגולים.

## ראו גם
* מסור
* מסור אנכי
* מסור חרב
*מסור זווית

## קישורים חיצוניים

* אייל גילת על המצאת המסור העגול

## הערות שוליים

קטגוריה:ערכים שבהם תבנית בריטניקה אינה מתאימה
עגול
קטגוריה:כלי עבודה חשמליים
קטגוריה:כלי עבודה
ב.מ.וו 2000

**ב.מ.וו 2000 (BMW 2000)** היא מכונית סלון, תוצרת יצרנית הרכב הגרמנית **[[BMW]]** אשר יוצרה בין השנים 1966–1972. יוצרו 143,464 יחידות.

## היסטוריה
בשנת 1960 Harald Quandt צבר שליטה בחברת ב.מ.וו. פרויקט "Neue Klasse" ("סדרה חדשה") יצא לדרך. Fritz Fiedler מונע למהנדס הראשי, Eberhard Wolff היה אחראי על עיצוב הרכב, Hofmeister Wilhelm היה אחראי על הנדסת הגוף, ו-Alex von Falkenhausen על בניית ועיצוב המנוע.

הצוות היה אמור לייצר מכונית עם מנוע חדש, מה שחברת ב.מ.וו לא עשתה מאז שנת 1933 כשפיתחה את ב.מ.וו 303. הרכב המשפחתי היחיד שיוצר היה ב.מ.וו 700 ובשוק הורגש ביקוש לדגם גדול ומהודר יותר. התשובה הייתה ב.מ.וו 1500. בדצמבר 1964 נפסק ייצור דגם הב.מ.וו 1500 והמחליפה הייתה ב.מ.וו 1600, שיוצרה עד שנת 1971. בסוף 1963 הוצג דגם ה-ב.מ.וו 1800.

בשנת 1966 התחיל יצורו של דגם "ב.מ.וו 2000", 4 דלתות, אשר הסתיים בשנת 1972.

משנת 1965–1969 יוצרו דגמי ב.מ.וו 2000, גרסת קופה: BMW 2000 CS ו-BMW 2000 C. יוצרו סך הכל 13,691 יחידות.

## גרסאות ב.מ.וו 2000
* BMW 2000
* BMW 2000 Ti

## ראו גם
* ב.מ.וו 1500
* ב.מ.וו 1600
* ב.מ.וו 1800


קובץ:BMW 2000 tii Armaturen.jpg|ב.מ.וו 2000 - מבט לתא הנהג ולוח מחוונים
קובץ:BMW 2000 (15741630961).jpg|ב.מ.וו 2000
קובץ:BMW 2000 tii h.jpg|alt=ב.מ.וו 2000 החלק האחורי של האוטו|ב.מ.וו 2000
קובץ:BMW 2000 (6118748938).jpg|ב.מ.וו 2000
קובץ:BMW 2000 (8444487877).jpg|ב.מ.וו 2000


## קישורים חיצוניים

* ב.מ.וו 2000  (8:19דקות), יו-טיוב
* ב.מ.וו 2000  (2:27 דקות), יו-טיוב

קטגוריה:מכוניות סלון
קטגוריה:דגמי מכוניות שהושקו ב-1966
2000
קטגוריה:כלי רכב גרמניים
בריסטול 401

ממוזער|200px|בריסטול 401
**בריסטול 401**  (באנגלית: **Bristol 401**) היא מכונית סלון - קופה יוקרתית, 2 דלתות, מתוצרת יצרנית המכוניות הבריטית **בריסטול** אשר יוצרה בין השנים 1948–1953.

בסך הכל יוצרו 611 יחידות. בריסטול 401 הייתה המכונית השנייה בסדרה 400. מחיר הבריסטול 401, בעת השקתה היה 3,132 לירות שטרלינג, בבריטניה.

חברת "בריסטול" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.

גריל ומנוע הבריסטול 401 היו מבוססים על דגם ה-ב.מ.וו 326.

## דגם בריסטול 401
* מערכת הבלמים - בלמי תוף הידראולים תוצרת לוקהיד
* מד סבובי מנוע
* לוח שעונים - מצופה עץ
* משענת יד - בין המושבים האחוריים
* תאוצה 0-97 קמ"ש - 16.4 שניות

## תמונות

1952 Bristol 401 in Holland Park, Kensington, London.JPG|בריסטול 401, שנת 1952
Bristol Type 401 1952 (9066934396).jpg| בריסטול 401, שנת 1952
Terenure, Co. Dublin - Ireland (6018111192).jpg|בריסטול 401
Bristol 401 (8203135899).jpg| בריסטול 401 - מבט לתא הנהג ולוח מחוונים
Nationale oldtimerdag Zandvoort 2010, 1953 BRISTOL 401, ND-47-88.JPG| בריסטול 401, שנת 1953, מבט למנוע


## ראו גם
* בריסטול 400
* בריסטול 402
* בריסטול 403
* בריסטול 404
* בריסטול 405
* בריסטול 406
* בריסטול 407
* בריסטול 408
* בריסטול 409
* בריסטול 410
* בריסטול 411
* בריסטול 412
* בריסטול 603
* בריסטול פייטר
* ב.מ.וו 326

## קישורים חיצוניים

* בריסטול 401  (4:46 דקות), יו-טיוב
* בריסטול 401  (4:02 דקות), יו-טיוב
קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1948
401
קטגוריה:מכוניות בריטיות
צבי לידסקי

**צבי לידסקי** (1935 – 26 ביולי 2002) היה עורך דין פלילי ישראלי ידוע ובולט, שהתפרסם בכך שנהג להגן על נאשמים בעבירות קשות, וגם כסופר וכותב פורה, שפרסם עשרות ספרים.

## ביוגרפיה
צבי לידסקי גדל והתחנך באורח חיים מסורתי, ולמד בתיכון צייטלין. לאחר מכן, למד משפטים ומדעי המדינה באוניברסיטת תל אביב. הוא קיבל את הרישיון לעריכת דין בשנת 1958. בשנות השישים והשבעים, זכה לידסקי לחשיפה גדולה בתקשורת בישראל לאור החשודים והנאשמים שייצג. לידסקי עסק בעיקר בתיקי רצח, סמים, אלימות ועבירות מין. בין לקוחותיו הידועים ניתן למנות את אורי זוהר, נחמן פרקש ואריק איינשטיין, נאשמי ואדי סאליב ו"כושי רימון". 

ללידסקי היה משרד עורכי דין בתל אביב-יפו, סמוך לכיכר רבין. במסגרת שירות המילואים שלו הוא שימש כשופט בבית משפט צבאי בדרגת סגן-אלוף. כסניגור פרטי הוא ייצג חיילים רבים.  בין החיילים שייצג, סרן צבי לייבוביץ', קצין ששימש מפקד יחידת הכיבוי של בסיס תל נוף ונתפס אחרי שגרם לכעשר הצתות בבסיס. בשנים האחרונות בלטו בעיקר לקוחותיו שהיו עולים מחבר המדינות.

היה בעלה לשעבר של השופטת נירה לידסקי. הוא היה גרוש פעמיים ואב לארבעה ילדים. 

במקביל לעיסוקו כעורך דין כתב 26 ספרים, בהם ספרים שעסקו ביחסים בינו לבין גרושתו. פרקים מהם פורסמו בשבועון "לאשה" תחת הכותרת "סיפורים מן החיים".

## קישורים חיצוניים

* 
* 
* 
* ספריו של צבי לידסקי באתר הספרייה הלאומית
* 

## הערות שוליים

קטגוריה:עורכי דין פליליים ישראלים
קטגוריה:סופרים כותבי עברית
קטגוריה:סופרים ישראלים
קטגוריה:בוגרי בית הספר צייטלין
קטגוריה:ישראלים שנולדו ב-1935
קטגוריה:ישראלים שנפטרו ב-2002
קטגוריה:אישים הקבורים בבית הקברות קריית שאול
עקב כהה

**עקב כהה** (שם מדעי: *Geranoaetus*) הוא סוג של דורס יום ממשפחת הנציים.

עקבים אלה גדולים יחסית ולפעמים מכונים כעיטים, אף שהם שייכים לתת-משפחת העקבים. אורכם יכול להגיע ל-60 ס"מ ומוטת כנפיהם ל-150 ס"מ ומשקלם ל-2.5 ק"ג. הם בעלי נוצות אפורות-כהות עם מקורים צהובים מעוקלים ועיניים שחורות.

הם חיים באמריקה הדרומית באזורים הטרופיים ושם צדים יצורים קטנים שהם קוטלים בטפריהם. הם בעלי קולות רועשים ביותר.

## מיון
*סוג **עקב כהה** (Geranoaetus)
**מין עקב כהה לבן-זנב (Geranoaetus albicaudatus)
**מין עקב וריאבל (Geranoaetus polyosoma)
**מין עקב כהה-חזה (Geranoaetus melanoleucus)

## קישורים חיצוניים

קטגוריה:עקבים
זרון עגורי

**זרון עגורי** (שם מדעי: *Geranospiza caerulescens*) הוא עוף דורס ממשפחת הנציים הקרוב לסוג זרון ולסוג איה זרונית. זהו המין היחידי בסוגו.
## מאפיינים
זהו דורס באורך 46 ס"מ והוא בעל נוצות אפורות עם עניים צהובות גדולות ומקור שחור ובעל רגליים ארוכות וורודות. נוצות הזנב מפוספסות מעט בלבן. למין רגליים ארוכות בעלות "מפרקים כפולים", תופעה הדומה לרגלי האיות הזרוניות מאפריקה.

הזרון מצוי ברחבי ביצות טרופיים בקרבת יערות באמריקה המרכזית ממקסיקו דרומה עד ארגנטינה. רוב זמנו הוא בין העצים על יד המים ושם מתבונן בחיפוש אחר טרף, אליו הוא ממריא בשקט. טרפם העיקרי הוא מכרסמים שונים, עופות, זוחלים וכן דגים. הוא יאכל גם חרקים גדולים וחלזונות. 

זוג הזרונים מקימים קן גבוה על העצים. 

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:זרונים
קטגוריה:עופות יחידים בסוגם
קטגוריה:ברזיל: עופות
קטגוריה:בליז: עופות
קטגוריה:אל סלוודור: עופות
אליפות גרמניה בכדורגל 1961

**אליפות גרמניה בכדורגל 1961** הייתה העונה ה-51 של התחרות. זה היה השלב האחרון של עונת 1960/1961 בכדורגל של גרמניה המערבית.

התחרות הסתיימה בניצחון של נירנברג, וזאת בפעם השמינית בתולדות המועדון. בעקבות זכייה זו היא העפילה לגביע אירופה לאלופות.
שמאל|200px|ממוזער|מפת ליגות אזוריות
## מתכונת האליפות
התחרות כללה 9 קבוצות שהעפילו מליגות אזוריות:

* אוברליגה צפון -המבורג, ורדר ברמן
* אוברליגה מערב - פ.צ. קלן, בורוסיה דורטמונד 
* אוברליגה ברלין - הרטה ברלין 
* אוברליגה דרום מערב - פ.צ. זארבריקן, בורוסיה נוינקירכן 
* אוברליגה דרום - נירנברג, איינטרכט פרנקפורט   

תחילה, איינטרכט פרנקפורט ובורוסיה נוינקירכן התחרו על המקום השמיני בתחרות. איינטרכט פרנקפורט ניצחו 0:5. הקבוצות חולקו לשני בתים. משחקי הבתים החלו ב-6 במאי 1961.בכל בית המשחקים נערכו בשיטת משחק בית ומשחק חוץ. מנצחות הבתים נפגשו למשחק הגמר.

## מהלך התחרות
### בית א'

### בית ב'

## משחק הגמר

## כדורגלנים מצטיינים
אווה זלר, המבורג כבש 8 שערים וזכה בתואר מלך השערים.

מקס מורלוק (נירנברג) זכה בתואר כדורגלן השנה בגרמניה שמוענק על ידי עיתון הספורט Kicker.

## קישורים חיצוניים
* נתונים מפורטים מאתר rsssf
* נתונים מאתר weltfussball

קטגוריה:תחרויות כדורגל ב-1961
קטגוריה:עונות באליפות גרמניה בכדורגל
עיט נצי אדום-בטן

**עיט נצי אדום-בטן** (שם מדעי: *Lophotriorchis kienerii*) הוא מין של עיט ממשפחת הנציים, המין היחידי בסוגו. מצוי בטבע בדרום אסיה וסביבותיה.

## מאפיינים
מין זה נחשב בהתחלה לחלק מהסוג עיט או מהסוג עיט קטן אך הופרד מהם, בעיקר משום שהוא קטן יותר. אורכו הממוצע 56–61 ס"מ ומוטת כנפיו 106–140 ס"מ. הוא בעל נוצות כהות ופנים כהות ומזכיר מעט בז נודד. הבטן לבנה ותחתית הכנפיים וכן הרגליים ערמוניות. יש מעט מאוד הבדלים בין הזכרים לנקבות אך הצעירים בהירים יותר. כנפיהם גדולות ומעוגלות.

עיט זה מצוי באזור שבין הרי גהט המערביים שבהודו ועד לאיי אינדונזיה במגוון בתי גידול, כולל במדרונות הרי ההימלאיה.

הוא צייד הדואה מעל היערות בהם הוא חי ומחפש בעיקר עופות איטיים כיונים, תרנגולים ופסיוניים. הוא עט עליהם בצלילה מלמעלה. העיטים מקננים בעונה הגשומה ומקימים קן על עץ גבוה, המורכב מענפים ומעלים, ומטילים בו ביצה אחת.

## מיון
לעיט זה שני תת-מינים:
**Hieraaetus kienerii kienerii*
**Hieraaetus kienerii formosus*

## קישורים חיצוניים

## הערות שוליים

קטגוריה:עיטים
קטגוריה:עופות יחידים בסוגם
קטגוריה:הודו: עופות
קטגוריה:בעלי חיים שתוארו ב-1835
עדו בר-אל

**עדו בר-אל** (נולד ב-14 בינואר 1959) הוא צייר ישראלי.

## ביוגרפיה
עדו בר-אל נולד בשנת 1959 בתל אביב-יפו. אמו, מרים דובינסקי, הייתה מורה מחנכת ואביו, דוד בר-אל, היה סוציולוג ויועץ ניהולי. במהלך מלחמת ששת הימים נפצע האב והפך לנכה. בין השנים 1982–1996 עבד כעיתונאי בנציגויות של רשתות חדשות אמריקאיות בישראל. החל משנת 1997 הוא מלמד בבצלאל ובמדרשה לאמנות. בין השנים 2003–2011 שימש כראש המחלקה לאמנות בבצלאל.

במהלך שנות ה-80 של המאה ה-20 יצר בר-אל ציורים קטני ממדים ובהם דימויים אקספרסיביים של חפצים ביתיים או כאלו המזוהים עם שולי העיר המודרנית. לעיתים אף השתמש ברדי-מייד, כגון חלקי ריהוט ישן, כמצע לציור. במהלך שנות ה-90 יצר בר-אל סדרה של עבודות העושות שימוש בשלטי דרכים כמצע לציור. החל משנות ה-2000 הוא מרבה ליצור ציור מופשט על גבי מצעים שונים, המנהלים דיאלוג עם האמנות המופשטת.

## השכלה
*1984-1980 - המחלקה לאמנות, בצלאל, אקדמיה לאמנות ועיצוב, ירושלים
*1985 - תולדות האמנות, אוניברסיטת תל אביב, תל אביב-יפו.

## פרסים
*1984 - פרס ע"ש אהוד אלחנני, המחלקה לאמנות, בצלאל האקדמיה לאומנות ועיצוב, ישראל
*1987 - פרס ביאטריס קולינר לאמן ישראלי צעיר, מוזיאון ישראל, ירושלים
*1988 - פרס האמן הצעיר לאמנות ופיסול, משרד החינוך והתרבות
*1993 - פרס יצירה ע"ש הדסה ורפאל קלצ'קין, קרן תרבות אמריקה-ישראל
*1996 - פרס לאמן ישראלי, משרד החינוך והתרבות
*2001 - פרס עידוד היצירה, משרד המדע התרבות והספורט
*2010 - פרס סנדברג, מוזיאון ישראל, ירושלים
*2012 - מלגת שהייה, קריית האומנים הבינלאומית - "הסיטה", פריז, צרפת
*2014 - פרס ע"ש רות וברוך רפפורט לאמן בכיר, מוזיאון תל אביב לאמנות, תל אביב
*2015 - פרס דיזנגוף לאמנות הציור והפיסול, עיריית תל אביב-יפו.

## קישורים חיצוניים

* 
* 
* 
* 

קטגוריה:ציירים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:סגל בצלאל
קטגוריה:זוכי פרס סנדברג לאמנות ישראלית
קטגוריה:זוכי פרס רפפורט
קטגוריה:זוכי פרס דיזנגוף
קטגוריה:סגל המדרשה לאמנות
קטגוריה:ישראלים שנולדו ב-1959
מבצר תלעפר

250px|ממוזער|שמאל|מבצר תלעפר ב-2007
**מבצר תלעפר**(בטורקית: **Telafer Kalesi**) היה מבצר ששכן בעיר תלעפר, עיר במחוז נינוה בצפון עיראק. המבצר נבנה על ידי האימפריה העות'מאנית, על גבי שרידים ששרדו מהתקופה האשורית. התל שכן 70 ק"מ מערבית לעיר מוסול.

בשנת 2003, בעת הפלישה לעיראק במלחמת עיראק, שכנו במבצר ראש העיר, משרדי העירייה וכן מטה המשטרה של העיר. לאחר מכן שימש המבצר כבסיס לכוחות האמריקאים שלחמו ב-2005 בקרב תלעפר  במלחמתם בארגון אל-קאעידה. ביוני 2014 נפל המבצר לידי כוחות המדינה האסלאמית, והם השתמשו במבצר כבית כלא לנשים ונערות. לכלא הועברו כ-450-500 נשים ונערות, כ-150 מתוכן היו נשים לא נשואות יזידיות או נוצריות, שנמסרו ללוחמי הארגון כפרס או נמכרו כשפחות מין.

בדצמבר 2014 כוחות ארגון המדינה האסלאמית פוצצו את החומות המערביות והצפונית של המבצר, וגרמו נזק רב. בנוסף הם ביצעו מספר חפירות בהריסות המבצר, כנראה במטרה למצוא ממצאים ארכאולוגיים שישמשו להם למכירה. אירינה בוקובה, המנכ"לית של ארגון אונסק"ו, גינתה בחריפות את הרס המבצר.

## הערות שוליים

תלעפר
קטגוריה:מבנים ובניינים שנהרסו על ידי ארגון המדינה האסלאמית
קטגוריה:עיראק: אתרים ארכאולוגיים
תגובת קניצרו

**תגובת קניצרו** (באנגלית: **Cannizzaro reaction**) היא תגובת דיספרופורציונציה הקרויה על שם הכימאי סטניסלאו קניצרו אשר גילה וחקר אותה.

תגובת קניצרו היא תגובה אורגנית סינתטית ליצירת כוהל וחומצה קרבוקסילית מתגובה בין שני אלדהידים שלהם אין אטום מימן שקשור לעמדת האלפא.
מרכז|לא ממוסגר|550x550 פיקסלים
בתרשים למעלה: תגובת קניצרו של בנזאלדהיד ליצירת חומצה בנזואית ובנזיל אלכוהול

## מנגנון
אניון ההידרוקסיד תוקף את הפחמן הקרבונילי של הבנזאלדהיד (ה-R הוא טבעת בנזין) ליצירת תוצר ביניים. זוג האלקטרונים הלא קושר של החמצן הבודד, יורד להשלמת קשר כפול עם הפחמן, ובמקביל ההידריד של מולקולה זו, עוזב אותה עבור תקיפה של מולקולת מגיב אחרת, תוך שהוא משאיר אחריו חומצה קרבוקסילית, והמולקולה החדשה שנתקפה על-ידו מחוזרת למעשה לכוהל.

בתהליך נצרכו 2 מולקולות אלדהיד לקבלת חומצה קרבוקסילית וכוהל (עבור בנזאלדהיד, התקבלו: חומצה בנזואית ובנזיל אלכוהול).
מרכז|לא ממוסגר|700x700 פיקסלים

## אנימציה
מרכז|ממוזער|350x350 פיקסלים

## ראו גם
* דיספרופורציונציה

## קישורים חיצוניים

* תגובת קניצרו, You-tube

קטגוריה:ערכים שבהם תבנית בריטניקה אינה מתאימה
2017 02
קניצרו
עכבישי בולאס

**עכבישי בולאס** (שם מדעי: *Mastophoreae*) היא קבוצה של עכבישים ממשפחת הגלגלניים. עכבישים אלה מפתים את טרפם להתקרב אליהם ואז זורקים עליו קורים דביקים וטורפים אותו.
## מאפיינים
אלו קבוצת עכבישים בעלי בטן גבשושית ובעלי דו-צורתיות זוויגית. בעוד הנקבות יכולות להגיע לאורך 15 מ"מ, הזכרים מגיעים רק ל-2 מ"מ והם עלולים להיטרף על ידי הנקבות. מינים אלה מוסווים בצורתם ונראים כמו לשלשת ציפורים. אם ההסוואה נכשלת הם יפלטו ריח מסריח כדי להימלט. בריחה ממש מתרחשת במקרים נדירים.

העכבישים פעילים בלילה וניזונים בעיקר מעשים וזבובים שונים. הם עומדים בקצה עלה או זלזל ומשתלשלים מטה בעזרת קורים. אז העכביש מפריש ריח המושך את זכרי העשים והזבובים לנקבותיהם. כל מין עכביש מפתה מין אחר של עש. כשהעש מתקרב העכביש משתמש בקורים דביקים בצורת כדור הנראים כמו בולאס ואותם הוא מנסה להטיל על העש, כך שיידבק וייטרף. דבר זה יכול לקחת זמן אם העש יבחין בזמן בכדור המועף לעברו. ציד ממוצע יכול לקחת חצי שעה.

עכבישים אלה נפוצים באפריקה, אוסטרליה והאמריקות אך נדירים באירואסיה. הם יכולים להסתגל לאקלימים ממוזגים ועד צחיחים.

## סוגים
**Cladomelea*
**Mastophora*
**Ordgarius*

## קישורים חיצוניים

ימין|ממוזער|עכביש בולאס בפלורידה.

קטגוריה:ערכים שבהם תבנית בריטניקה אינה מתאימה
קטגוריה:גלגלניים
אימרי זיו

[290px|ממוזער|שמאל|מאחורי [נדב גדג' (ראשון מימין) על בימת אירוויזיון 2015]]
**אִימְרִי זִיו** (נולד ב-12 בספטמבר 1991) הוא זמר, שחקן ומדבב ישראלי. זוכה העונה הרביעית של התוכנית "הכוכב הבא לאירוויזיון" בה נבחר לייצג את ישראל באירוויזיון 2017.

## ביוגרפיה
זיו נולד, גדל והתחנך בהוד השרון כבן זקונים, ולו אח ואחות גדולים ממנו. בנעוריו הצטרף ללהקת "צעירי הוד השרון". את לימודי התיכון עשה בתיכון רמון בהוד השרון. את שירותו הצבאי עשה בלהקת חיל החינוך.

## קריירה
בשנת 2012 התמודד בעונה הראשונה של תוכנית המציאות "The Voice ישראל" ב"נבחרת" של רמי קליינשטיין, אך הפסיד בשלב הדו-קרב לאורית שלום. לאחר מכן הופיע באירוויזיון 2015 כזמר ליווי של נדב גדג'. שנה לאחר מכן הופיע באירוויזיון 2016 כזמר ליווי של חובי סטאר.

בשנת 2017 ניצח בגמר העונה הרביעית של תוכנית המציאות "הכוכב הבא לאירוויזיון" ונבחר לייצג את ישראל באירוויזיון באותה שנה שהתקיים בקייב במאי. זיו ביצע את השיר "I Feel Alive", שכתבו דולב רם ופן חזות, בחצי הגמר השני של התחרות, סיים במקום השלישי והעפיל לשלב הגמר, בו דורג במקום ה-23 (מתוך 26 משתתפות בשלב הגמר). 

החל מאוגוסט 2017, זיו משמש כמחליפו של הראל סקעת בדמותו של מריוס, במחזמר "עלובי החיים", המועלה בתיאטרון הבימה. באותה שנה, בחג החנוכה, השתתף במופע הילדים "מותק הטרול הקסום" לצד מיכל הקטנה, ציפי שביט ועוד.

בשנת 2018 השתתף בעונה הראשונה של נינג'ה ישראל VIP וסיים במקום הרביעי.

שימש כמדבב בגרסה העברית של הסרט "טרולים".

## חיים אישיים
אחיו הוא אורן זיו, בסיסט להקת "מופע הארנבות של ד"ר קספר".

זיו הוא בוגר מרכז הבינתחומי הרצליה בתקשורת.

ביוני 2023, זיו יצא מהארון.

## קישורים חיצוניים

* אימרי זיו, באתר של טדי הפקות
* 
*  ; מתוך התוכנית אנשים"
* 
* 
* 

## הערות שוליים

קטגוריה:בוגרי המרכז הבינתחומי הרצליה
קטגוריה:זמרי פופ ישראלים
קטגוריה:זמרים ישראלים
קטגוריה:זמרים להט"בים ישראלים
קטגוריה:חברי להקת חיל החינוך
קטגוריה:מדבבים ישראלים
קטגוריה:משתתפי אירוויזיון 2017
קטגוריה:משתתפי מותק של פסטיבל
קטגוריה:משתתפי נינג'ה ישראל V.I.P
קטגוריה:מתמודדי The Voice ישראל
קטגוריה:נציגי ישראל באירוויזיון
קטגוריה:שחקני מחזות זמר ישראלים
קטגוריה:שחקני תיאטרון ישראלים
קטגוריה:שחקנים להט"בים ישראלים
קטגוריה:זוכי הכוכב הבא
קטגוריה:ישראלים שנולדו ב-1991
רחמים עמר

**רחמים עמר** (1898 – נובמבר 1975) היה מוזיקאי, מלחין ומנצח ישראלי, מגדולי המלחינים של החזנות הספרדית-ירושלמית במאה ה-20.

## קורות חיים
נולד בירושלים למנחם, יליד סלוניקי, ולאסתר לבית משפחת פרנס, דור 18 בירושלים. תחילת דרכו המוזיקלית החלה בעודו צעיר כשהתחבר למוזיקה יוונית וטורקית, ונכנס ללמוד בקונסרבטוריון ירושלים. בהמשך שימש כנגן חצוצרה בתזמורת המשטרה הבריטית, וכשסיים את שירותו החל לנגן בכינור, ואף בנה מספר כלי פריטה מאולתרים בהם ניגן בתחילת דרכו. בהמשך ניגן גם על עוד ומנדולינה, ולמד בכוחות עצמו את תווי הנגינה.

בשנת 1919 נישא למרים לבית מיזאן, ועבד לפרנסתו כנגן בהרכבים מוזיקליים שונים שאת חלקם הקים בעצמו. בשנת 1950 החל לשדר פינה קבועה ברדיו קול ישראל מדי בוקר לפני החדשות, שם ניגן נעימות כינור, לצד נגן העוד והמלחין עזרא אהרון, ואף שימש ככנר הראשי של תזמורת קול ישראל בערבית.

סגנונו המוזיקלי הורכב ממוזיקה יהודית-ספרדית, טורקית, יוונית וערבית, והיה חלק משני תתי-הסגנון העיקריים המרכיבים את הסגנון הספרדי-ירושלמי. עם זאת, הורגש סגנונו הייחודי ביצירותיו. בשנים שלאחר הקמת המדינה, שילב ביצירותיו אלמנטים מודרניים שהושפעו מהמוזיקה הישראלית של אותם ימים, כשמטרתו הייתה לחשוף ולהביא את סגנון המוזיקה המזרחי בכלל, וסגנונו בפרט, לקהל רחב יותר, ואף להתאימו לריקודי שמחות.

תקופת השיא שלו כמוזיקאי הייתה בשנות ה-40 וה-50 של המאה ה-20, ולמרות הפופולריות וההצלחה לה זכה, המשיך להתפרנס מעבודתו ככנר בהרכבים שונים באירועים משפחתיים וציבוריים, עד לפטירתו.

במשך השנים הלחין כ-300 שירים, רבים מהם של המשורר אשר מזרחי, ושיתף פעולה עם מוזיקאים יהודים שונים שעלו לישראל. אוסף לחניו ויצירותיו נמצא כיום במכון רננות, וניתן למצוא בו יצירות רבות הכוללות מערכות תפילה שלמות במקאמים שונים.

את רוב לחניו קיבץ לספר ״נגינות רחמים״, שם נמנים בין היתר לחניו המפורסמים חביבי יה חביבי, נגילה הללויה, אנא בחסדך, יה הצל יונה ועוד.

אחד מהתחומים שעמר תרם לו רבות היה ייסוד מקהלות בבתי הכנסת הספרדיים, כשהקים בשנות ה-40 את מקהלת "נעים זמירות ישראל" לנערים, וקבע בה סטנדרטים חדשים בתחום. היא פעלה בין השאר בבית הכנסת "זכור לאברהם" שבשכונת מחנה יהודה. בהמשך הקים וניהל עוד מספר מקהלות שנחשבו כטובות ביותר בתחומן בשנות ה-50 וה-60 של המאה ה-20. האחרונה והידועה שבהן הייתה "צעירי ציון". רבים מתלמידיו במקהלות אלו נמנים עם טובי החזנים והמוזיקאים, בהם דוד ריאחי, יחיאל נהרי, איציק קלה, חנוך אלבלק, מאיר לוי ועזרא ברנע.

הלך לעולמו בנובמבר 1975 (ז' בכסלו ה'תשל"ו) ונקבר בהר המנוחות בירושלים.

## קישורים חיצוניים

* רוני איש-רן, רחמים עמר, באתר הפיוט והתפילה
* עזרא ברנע, נעימה ירושלמית, באתר יד יצחק בן-צבי

## הערות שוליים

קטגוריה:מנצחים ישראלים
קטגוריה:מנצחי מקהלות ישראלים
קטגוריה:נגנים ביישוב
קטגוריה:נגני עוד
קטגוריה:מלחינים ישראלים
קטגוריה:כנרים ישראלים
קטגוריה:מלחינים ביישוב
קטגוריה:מוזיקאים ירושלמים
קטגוריה:מוזיקאים ישראלים
קטגוריה:חצוצרנים ישראלים
קטגוריה:אנשי היישוב ילידי הארץ
קטגוריה:יהודים הקבורים בהר המנוחות

קטגוריה:ישראלים שנולדו ב-1898
קטגוריה:ישראלים שנפטרו ב-1975
תיוניל כלוריד

ממוזער|140x140px|מבנה גבישי של תיוניל כלוריד[ממוזער|140x140px|[סוללת ליתיום|סוללות ליתיום תיוניל כלוריד]]**תיוניל כלוריד** (אנגלית: **Thionyl chloride**) הוא תרכובות אי-אורגנית בעלת הנוסחה הכימית (SOCl2). זהו נוזל נדיף חסר צבע בעל ריח חריף מאוד (לעיתים נראה בגווני צהוב, בשל אי ניקיונות של גופרית או כלור מומסים). 

תיוניל כלוריד הוא חומר רעיל ביותר ובעל תכונות שיתוך חזקות. במגע עם מים הוא משחרר גזים רעילים כמו חומצת מימן כלורי וגופרית דו-חמצנית.

תיוניל כלוריד הוא חומר גלם חשוב בייצור של חומרי לחימה כימיים קטלניים כגון: גזי-עצבים, כדוגמת VX.

## ייצור
הייצור של תיוניל כלוריד, מבוסס על הגבה של גופרית תלת-חמצנית (SO3) עם גופרית דו-כלורית (SCl2), תוך פליטה של גז גופרית דו-חמצנית (SO2):

SO3 + SCl2 → SOCl2 + SO2

## שימושים
לתיוניל כלוריד שימושים רבים בתחומי הכימיה, בדגש על תעשיית התרופות, שם הוא משמש כמגיב שמסוגל להמיר קבוצות הידרוקסיל (OH) של כהלים וחומצות קרבוקסיליות לאטום הכלור.

כמו כן, הוא משמש גם כתוסף חשוב באלקטרוליטים של סוללות (כמו סוללת ליתיום תיוניל-כלוריד), והוא משמש גם כחומר מייבש של הידראטים.

## כמגיב בסינתזה אורגנית
תיוניל כלוריד הוא מגיב נפוץ מאוד בסינתזה אורגנית, בין היתר בגלל קינטיקת התגובה המהירה והניצולת הגבוהה של תהליך ההתמרה. הניצולות מושגת תודות לפליטת תוצרי הלוואי כגזים (SO2) שמבעבעים מהתמיסה ובכך מסיטים את שיווי המשקל חזק לכיוון התוצר (עקרון לה-שטלייה).

**מנגנון ההתמרה של קבוצת כוהל בקבוצת כלור על ידי תיוניל כלוריד:**

בתגובה הכללית, הגיב כהל עם תיוניל כלוריד, לתת אלקיל כלוריד, גופרית דו-חמצנית וחומצת מימן כלורי.
מרכז|לא ממוסגר|350x350 פיקסלים

**דוגמה למנגנון מפורט (הפעלה של חומצה קרבוקסילית, על ידי הפיכתה לאציל כלוריד):**

תיוניל כלוריד משמש כמגיב בהכנת אציל כלוריד (הצורה המופעלת של חומצה קרבוקסילית)
מרכז|לא ממוסגר|650x650 פיקסלים

### תרשים סינתזות עבור תיוניל כלוריד
מרכז|לא ממוסגר|600x600 פיקסלים

### מגיבים חלופיים לתיוניל כלוריד
ניתן להשיג את הפעולה שמבצע התיוניל כלוריד גם עם מגיבים אחרים, לדוגמה:
* התמרה בקטליזה חומצית עם חומצת מימן כלורי (בתהליך זה, קבוצת ההידרוקסיל עוברת פרוטונציה על ידי החומצה ובכך היא נהפכת לקבוצה עוזבת טובה. בהמשך יון הכלוריד מבצע התקפה נוקלאופילית על הפחמן שקשור לקבוצה העוזבת, ומעזיב אותה). החיסרון: עשוי להשפיע על קבוצות אחרות שרגישות לתנאים חומציים.
* שימוש בזרחן חמש-כלורי (PCl5) או בזרחן שלוש-כלורי (PCl3) – פועל בדומה לתיוניל כלוריד. תוצר הלוואי שמשתחרר הוא גז פוספין (PH3) או (POCl3) – תלוי בממס בו התגובה מתרחשת.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תרכובות אי-אורגניות
2017 02
קטגוריה:גופרית: תרכובות
קטגוריה:חמצן: תרכובות
קטגוריה:כלור: תרכובות
כספית כלורית

**כספית כלורית** (באנגלית: **Mercury(II) chloride**) היא תרכובת אי-אורגנית לבנה, מוצקה וחסרת ריח.

כספית כלורית היא חומר רעיל ביותר (רעיל במגע, נשימה ובליעה).

## מבנה
מבחינה כימית, כספית כלורית איננה חומר יוני. היא אינה מצויה בצורה של יונים אלא התרכובת בנויה מאטום כספית אליו מחוברים בצורה קווית שני אטומי כלור מכל צד. זו אחת הסיבות שמסבירה את תכונותיה הפיזיקליות ואת העובדה שהחומר נוטה לעבור ישירות למצב צבירה גזי בעת חימום.
מרכז|לא ממוסגר|המבנה הקווי של מולקולת כספית כלורית.

## ייצור
ייצור של כספית כלורית מבוסס על תגובה ישירה של כלור (Cl2) עם כספית (Hg):

Hg + Cl2 → HgCl2

או עם תגובה של מלח כספית חנקתית (HgNO3) עם חומצת מימן כלורי (HCl), לקבלת כספית כלורית (HgCl2), מים וגז חנקן דו-חמצני (NO2).

HgNO3 + 2 HCl → HgCl2 + H2O + NO2

## שימושים
לכספית כלורית שימושים בתעשיית הצילום, חומרי החיטוי (כקוטל פטריות וצמחים) ובתעשיית שימור העץ, וכן בתעשייה הכימית כמגיב וכזרז לתגובות. כיום יורד השימוש בחומר לאור רעילותו הרבה ולאור כניסתם של תחליפים טובים יותר.

השימוש העיקרי של כספית כלורית הוא בייצור של ויניל כלוריד מאצטילן וחומצת מימן כלורי.

C2H2 + HCl → CH2=CHCl

שימוש נוסף של החומר הוא כתוסף המונע קיטוב באלקטרוליטים של סוללות.

כספית כלורית משמשת כמגיב בסינתזות אורגנית, שם היא נוטה ליצור סגסוגות נוזליות (אמלגם) עם מתכות כדוגמת מגנזיום ואלומיניום. בעשותן זו, היא מונעת היווצרות של אידוש (שכבת פסיבציה) ובכך מכשירה את המתכת לבצע את הפעולה בתמיסה. כלומר היא משמשת כיזם לתגובה.

כספית כלורית משמשת גם להסרה של קבוצות גופרית בטבעות ציקליות.

## בטיחות
ממוזער|צנצנת זכוכית המכילה כספית כלורית
כל תרכובות הכספית רעילות ביותר, והן מסוכנת לבריאות האדם.

חשיפה לכספית או לתרכובות כספית תגרום נזק ברמה כזו או אחרת למערכת העצבים (בדגש על המוח, שם היא נוטה להצטבר), מערכת השתן, מערכת העיכול, מערכת הנשימה.

כספית משבשת את הפעילות התקינה של מוליכים עצביים ביניהם סרוטונין, דופמין ואצטילכולין.

הרעלת כספית משפיעה על הפן הנפשי והפיזי של האדם ומסוגלת ליצירת תסמינים נפשיים של דיכאון, חרדה, חוסר שקט, הפרעת קשב וריכוז, שינוי דרמטי במצבי רוח, ותסמינים פיזיים כמו: רעד בלתי נשלט בשרירים, נמלול, קשיי שמיעה וראייה, פגיעה בזיכרון, כאבי ראש, שינויים בלחץ דם, הופעת מחלות אוטואימוניות והפרעה בתפקוד בלוטת התריס.

## ראו גם
* כספית
* הרעלת כספית
* הכובען המטורף

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תרכובות אי-אורגניות
קטגוריה:כספית: תרכובות
קטגוריה:כלורידים
אלווי עצי

**אַלְוַי עצי** (שם מדעי: *Aloe arborescens*) הוא מין בסוג אלווי. אלוי עצי, הוא צמח גינות פופולרי שנחקר לשימושים רפואיים אפשריים בדומה למין אלוורה באותו הסוג. פרוש השם arborescens הוא "דמויי עץ".

## מאפיינים
אלווי עצי הוא צמח גדול בעל מספר ראשי תפרחות. כפי ששמו מרמז הוא עשוי לצמוח לגובה עץ נמוך של כ-2–3 מטרים. העלים ירוקים עם גוון מעט כחלחל ובעלי קוצים לאורך השפה. הפרחים מסודרים באשכול בעלי צבע אדום-כתום (בניגוד לפרחים הצהובים של אלוורה). המין אנדמי לדרום אפריקה שם צומח באופן טבעי באזורים סלעיים ולאורך מצוקים.

הצמח נפוץ מאוד בגינות. פרחיו פורחים בחורף ומושכים ציפורים ופרפרים. הצמח מתרבה בקלות מייחורים.

## קישורים חיצוניים

ממוזער|ימין|פריחת אלווי עצי בירושלים

## הערות שוליים

קטגוריה:עיריתיים
קטגוריה:צמחים שתוארו ב-1768
קטגוריה:טקסונים שתוארו בידי פיליפ מילר